### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra EL**

**Hvad vil vi gerne opnå? Hvorfor stilles forslaget?**

Borgerne og samfundet skal sikres, at [adresse] når i mål med [adresse] 2030 og [adresse], på transport og mobilitet området. Dette vil skabe renere luft, minimere miljøbelastningen, støj- og partikel forureningen og mindske CO2 udledning.

Enhedslisten foreslår to forsøgsordninger med gratis kollektiv transport:

1) et forsøg med gratis kollektiv transport, der er særligt rettet mod unge under 30 år, som kan gennemføres i 2022.

2) forberedelse og planlægning af et forsøg i hele 2023 med gratis kollektiv transport for alle i [adresse].

Enhedslisten vil gerne med forslaget bidrage til at løse den udfordring, at Mål- og forandringsbilleder for omstillingen af [adresse] frem til 2030, stadig i sine beregninger fra 2020 regner med et scenarie hvor forureningen fra mobilitet og transport kun sænkes fra 2018: 650.000 tons/år til 2030: 481.000 tons/år.

Derfor fremsætter Enhedslisten dette budgetforslag, som opfølgning på bl.a. de 9 anbefalinger fra borgersamlingen om transport i [adresse], fremlagt på borgermøde den 19 juni 2021. Se rapport på https://www.sammenomaarhus.dk/mobilitet.

Rapporten konstaterer, at ”[adresse] har et ambitiøst mål om at være CO2-neutral i 2030. De sidste 10 år er det lykkedes at reducere CO2-udledningen markant på tværs af en række sektorer. I transportsektoren er udledningen dog kun steget, og hvis ikke der bliver gjort noget aktivt for at ændre dette, så er det ikke muligt at indfri klimamålsætningen. Samtidig skal den grønne omstilling af transportsektoren spille sammen med mange andre politiske agendaer for byens transportområde såsom trængsel, trafiksikkerhed og tilgængelighed.”

En undersøgelse fra Dansk Industri baseret på DTU’s transportvaneundersøgelse, citeret af bl.a. TV-2 og Politiken (se link), peger på, at de unges fravalg af kollektiv transport især skyldes, at den er blevet dyrere og har færre afgange. https://nyheder.tv2.dk/samfund/2021-06-09-unge-korer-hellere-i-bil-end-i-bus https://politiken.dk/indland/art8239579/De-unge-er-udn%C3%A6vnt-til-klimavenlig-generation.-Alligevel-er-de-flittigere-til-at-k%C3%B8re-i-bil-end-tidligere-generationer

Forslaget vil bidrage til [adresse] mål: ”En bæredygtig by med gode by- og lokalmiljøer”, samt ”En by, hvor alle er sunde og trives”

**Eventuelle input til hvem, hvad, hvordan og hvor mange ressourcer**

For at modvirke tendensen til, at unge vælger kollektiv transport fra, foreslår Enhedslisten at der i budget 2022 afsættes midler til en forsøgsordning i [adresse] med gratis kollektiv trafik for unge under 30 år. Forsøgsordningen skulle gerne vare minimum et halvt år, for at kunne evaluere på effekten. I budget 2022 skal der afsættes midler til at forberede en forsøgsordning med gratis kollektiv transport for alle, der kan gennemføres i år 2023.

Ved beregning af ressourcebehovet kan der indhentes oplysning om erfaringerne med gratis kollektiv transport i andre europæiske mellemstore og store byer, samt fra kommuner i [adresse], der allerede har haft gratis busdrift i flere år.

Med venlig hilsen

Frode Mikkelsen og Sigrid Jensen

Enhedslisten, de Rød-Grønne

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.